open-index/open-wikipedia-markdown huggingface dataset:
Վալենտին Ասմուս

**Ասմուս Վալենտին Ֆերդինանդովիչ** (, ), սովետական փիլիսոփա։ Փիլիսոփայական գիտությունների  դոկտոր (1940)։

## Կենսագրություն
Ծնվել է դեկտեմբերի 18 (30)–ին, Կիևում։ Ավարտել է Կիևի համալսարանի պատմա–փիլիսոփայական ֆակուլտետը։ 1939 թվականից Մոսկվայի համալսարանի պրոֆեսոր է, 1968 թվականից՝ ԽՍՀՄ ԳԱ փիլիսոփայության ինստիտուտի ավագ գիտաշխատող։ Ունի բազմաթիվ աշխատություններ փիլիսոփայության, տրամաբանության, պատմության, գեղագիտության և գրականագիտության վերաբերյալ։ Պետական մրցանակի դափնեկիր (1943) է։

## Աշխատություններ
Ավելի քան 250 հրատարակչություններ։ Հրատարակված անգլերեն, գերմաներեն, ֆրանսերեն, չինարեն, իսպաներեն, իտալերեն, ճապոներեն, ֆիններեն, հունգարերեն, լեհերեն, ռումիներեն և այլ լեզուներով։

«Դեկարտ» (1956), «Էմանուիլ Կանտի փիլիսոփայություն» (1957), «Դեմոկրիտ» (1960), «Ժան Ժակ Ռուսո» (1962), «Ներըմբռնման խնդիրը փիլիսոփայության մեջ և մաթեմատիկայում» (1963 թվական, 2-րդ հրատարակչություն 1965), «Պլատոն», «Անտիկ փիլիսոփայություն» (1968, 2-րդ հրատարակչություն 1976), «Էմանուիլ Կանտ» (1973)։

* Ասմուս Վ. Ֆ. Ստեղծագործությունների ժողովածու (7 հատորով)։ — Մ.: URSS,2015.
* Ասմուս Վ. Ֆ. [Լեկցիաներ տրամաբանության պատմության մասին, Ավիցենա, Բեկոն, Հոբս, Դեկարտ, Պասկալ''։ — М.: URSS, [2007]].
* Ասմուս Վ. Ֆ. ''Ներըմբռնման խնդիրը փիլիսոփայության մեջ և մաթեմատիկայում։ Պատմության 	ուրվագծերը.  XVII - XX դար սկիզբ''. - Մ.: URSS, 2011.
* Ասմուս Վ. Ֆ. ''Պլատոն'':- Մ.: URSS, 2013.
* Ասմուս Վ. Ֆ. ''18-րդ դարի գերմանական էսթետիկա''։ - Մ.: URSS, 2004.
* Ասմուս Վ. Ֆ. ''Ռուսական սիմվոլիզմի փիլիսոփայություն և էսթետիկա'':- Մ.: URSS, 2013.Ա
* Ասմուս Վ. Ֆ. ''Արիստոտելի էսթետիկա''։ - Մ.: URSS, 2011.
* *Ասմուս  Վ. Ֆ. Կանտի Դիալեկտիկա* - Մ., 1929.
* Ասմուս Վ. Ֆ. Պատմության և էսթետիկայի թեորիայի հարցեր - Մ., 1968.
* *Ասմուս Վ. Ֆ*. Էմանուիլ Կանտ - Մ., 1973.

## Ծանոթագրություններ

## Գրականություն
* .
* Бирюков Б. В. Валентин Фердинандович Асмус как философ и историк логики // Асмус В. Ф. *Лекции по истории логики: Авиценна, Бэкон, Гоббс, Декарт, Паскаль*. — М., 2010.
* Соколов В. В., Ойзерман Т. И., Гулыга А. В., Каменский 3. А., Смирнов В. А., Субботин А. Л., Жучкова В. А. В. Ф. Асмус — педагог и мыслитель // *Вопросы философии*.— 1995.— № 1.— С. 31—51.
* Валентин Фердинандович Асмус. Ред. Жучкова В. А., Блауберг И. И. М.: Российская политическая энциклопедия (РОССПЭН), 2010.
* Bakhurst D. Asmus, Valentin Ferdinandovich // Routledge Encyclopedia of Philosophy. — L., 1998.

Կատեգորիա:20-րդ դարի փիլիսոփաներ
Կատեգորիա:Խորհրդային գրականագետներ
Կատեգորիա:Խորհրդային թարգմանիչներ
Կատեգորիա:Խորհրդային պրոֆեսորներ
Կատեգորիա:Խորհրդային տղամարդ գրողներ
Կատեգորիա:Խորհրդային փիլիսոփաներ
Կատեգորիա:Կիևի համալսարանի շրջանավարտներ
Կատեգորիա:Ռուս գրականագետներ
Կատեգորիա:Ռուս թարգմանիչներ
Կատեգորիա:Փիլիսոփայական գիտությունների դոկտորներ
Կարմիր կոշիկներ

***Կարմիր կոշիկներ*** (), 2005 թվականի հարավկորեական սարսափ ֆիլմ, որի սցենարիստը և ռեժիսորը Կիմ Յոն Գյուն է։ Կիմ Յոն Գյունն ոգեշնչվել էր Հանս Քրիստիան Անդերսենի նույնանուն հեքիաթից։

## Սյուժե
Սոն Ջեն (Կիմ Հյե Սու) հեռանում է իր դավաճան ամուսին Սոն Ջունից (Լի Ըլ) և տեղափոխվում է հին բնակարան իր դստեր՝ Տե Սուի հետ (Պակ Յոն Ահ)։ Սոն Ջեի տուն վերադառնալու ժամանակ նա վերցնում է վարդագույն կոշիկներ, որոնք նա գտել էր մետրոյում, բայց դրանք անիծված էին։ Նրա մոլուցքը աճում է և նա սկսում է տեսնել առեղծվածային և սարսափելի տեսիլքներ։ Նույնիսկ Տե Սուն և Սոն Ջեի ընկերներից մեկը՝ Կիմ Մի Հին (Գո Սո Հի) սկսում են կռվել այդ անիծված կոշիկների համար։ Շուտով Մի Հին մահանում է կոշիկները վերցնելու պատճառով, ապա այդ կոշիկները վերադառնում են Տե Սուի մոտ։

Իր նոր ընկեր Ին Չոլի (Կիմ Սոն Սու) օգնությամբ, Սոն Ջեն փորձում է իմանալ կոշիկների անեծքի հետ կապված ճշմարտությունը, մինչև իր և Տե Սուի սպանվելը։ Նա իմանում է, որ կոշիկների տերը, անիշել էր դրանք, որ ով վերցնի այդ կոշիկները, նա կմահանա։ Սոն Ջեի տան նկողում ապրում է մի ծեր կին, ով պատմում է այդ կոշիկների տիրոջ մասին։ Այդ կնոջը իր սիրեցյալն էր նվիրել դրանք, Կորեայում Ճապոնիայի գերիշխանության ժամանակաշրջանում։

## Դերասանական կազմ
* Կիմ Հյե Սու - Սոն Ջե
* Կիմ Սոն Սու - Ին Չոլ
* Պակ Յոն Ահ - Տե Սու
* Գո Սո Հի - Կիմ Մի Հի
* Լի Էոլ - Սոն Ջուն

## Մրցանակներ և անվանակարգումներ
;2006 Grand Bell Awards
*Անվակարգում - Լավագույն դերասանուհի - Կիմ Հյե Սու

;2007 Korean Film Awards
* Անվակարգում - Լավագույն դերասանուհի - Կիմ Հյե Սու
* Անվակարգում - Լավագույն գեղարվեստական ռեժիսորական աշխատանք - Ջանգ Պակ և Իմ Հյոն Տե

## Ծանոթագրություններ

## Արտաքին հղումներ
*  (ջնջված կայք)
* 
* ''The Red Shoes'' Movie Review 

Կատեգորիա:2000-ականների կորեերեն ֆիլմեր
Կատեգորիա:2005 ֆիլմեր
Կատեգորիա:Կորեերեն ֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Կատեգորիա:Հարավկորեական ֆիլմեր
Կատեգորիա:Սարսափ ֆիլմեր
Lovelyz

**Lovelyz** (), հարավկորեական խումբ, որը բաղկացած է ութ անդամներից։ Աղջիկների *Girls' Invasion* ալբոմի պաշտոնական դեբյուտը տեղի է ունեցել 2014 թվականի նոյեմբերի 17-ին *M! Countdown*-ում։

Դեռևս 2012 թվականին ԶԼՄ-ն ակտիվ լուրեր է տարածում, որ *Woollim Entertainment* պատրաստում է գյորլ բենդի դեբյուտը, որին միանգամից կնքել էին «Infinite-ը՝ կիսաշրջազգեստներով»։ Վերջապես 2013 թվականի սկզբին լեյբլը հանդես եկավ հայտարարությամբ, որտեղ ասվում է, որ մինչև պաշտոնական դեբյուտը երկու մասնակիցները՝ գլխավոր վոկալիստները, կներկայացնեն անհատական երգեր։

2013 թվականի ապրիլի 24-ին դուրս եկավ «Delight» ալբոմի համանուն սինգլը և տեսահոկովակը, որը կատարում էր *Yoo JiAe*։ Տեսահոլովակում նկարահանվել է *B1A4* խմբի ռեփեր *Baro*։ Թեթր, գարնանային երգը միանգամից գրավեց հեռուստադիտողների ուշադրությունը։ Նույն տարվա նոյեմբերին լեյբլը ներկայացրեց 2-րդ վոկալիստուհի Ջինին, որը թողարկեց «Gone» սինգլը և տեսահոլովակը։ Սակայն աղջիկը տեսահոլովակում չի նկարահանվել, գլխավոր դերերում նկարահանվել են Սիումինը՝ *[[EXO]]* խմբի մասնակիցներից մեկը և երիտասարդ դերասանուհի *Kim YooJung*-ը։

Առաջին անգամ ամբողջական կազմով աղջիկները հանդես են եկել *KBS Gayo Daejun* 2013 թվականին, ներկայանալով որպես պարող *Infinite* խմբի «Man in Love» երգի կատարման ժամանակ։

2014 թվականի նոյեմբերի 3-ին *Woollim Entertainment* հայտարարեց նոր *Lovelyz* խմբի դեբյուտի մասին՝ թողարկելով առաջին կարճ հոլովակը։ Դրանից անմիջապես հետո ցանցում սկսեցին տարածվել *JiSoo*-ի մասին տհաճ լուրեր։ Աղջկան մեղադրում էին նկրտումների մեջ, և շանտաժ էին անում անվայելուչ բովանդակությամբ նկարներով։ Բայց դրա ոչ մի ապացույց և հաստատում չեղավ։ Դրան հաջորդեցին Ջի Սուի դատական հետաքննությունը և երկարատև դեպրեսիան՝ խանգարելով նրա պաշպոնական դեբյուտը *Lovelyz* խմբի կազմում։

Նոյեմբերի 10-ին աղջիկները ներկայացրին «Good Night Like Yesterday» նախադեբյուտային երաժշտական հոլովակը, որտեղ նկարահանվել է *Kim SungKyu*-ը։ Խմբի դեբյուտային շոուքեյսը տեղի է ունեցել նոյեմբերի 12-ին։ Նոյեմբերի 17-ին տեղի ունեցավ *Lovelyz*-ի դեբյուտային ալբոմի ներկայացումը, որն ուներ «Girls' Invasion» անվանումը, գլխավոր երգը «Candy Jelly Love» էր։ Ալբոմում նաև ներառված էին մասնակիցների մենակատարումները։

2015 թվականի փետրվարի 11-ին *Woollim Entertainment* հայտարարեց, որ Ջի Սուն այլևս չի լինելու խմբում, քանի որ ոստիկանությունը դեռևս հետաքննում էր նրա գործը։ Մարտի 3-ին վերաթողարկվեց ալբոմը, որի գլխավոր երգն էր «Hi~»:

Ապրիլի 22-ին խումբը սկսեց արտասահմանյան գործունեությունը, ընդունելով մասնակցությունը «KCON 2015 Japan M!Countdown» միջոցառմանը, որին մասնակցեցին 15.000 մարդ։ Մայիսին Ջի Սուի գործի հետաքննությունը վերջապես ավարտվեց։ Մայիսի 8-ին երկու մարդ, որոնց անունները չի տրվում, ձերբակալվեցին։

## Անդամներ

## Ծանոթագրություններ

## Աղբյուրներ
* Դորամա թիվի 

Կատեգորիա:Երաժշտական խմբեր այբբենական կարգով
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Թոմաս Մյուրե

**Թոմաս Մյուրե** ( ), նորվեգացի ֆուտբոլիստ, խաղում է դարպասապահի դիրքում։ Հանդես է եկել Նորվեգիայի ազգային հավաքականում։ 1998 թվականի աշխարհի և 2000 թվականի Եվրոպայի առաջնությունների մասնակից։

## Կենսագրություն
### Ակումբային կարիերա
Մյուրեն իր ֆուտբոլային կարիերան սկսել է «Մոսե» ֆուտբոլային ակումբում, հետագայում՝ 1993 թվականին, տեղափոխվել է «Վիկինգ» ֆուտբոլային ակումբ։ Երիտասարդ դարպասապահը ոչ միայն խաղում էր ակումբի հիմնական կազմում, այլ նաև Նորվեգիայի երիտասարդական հավաքականում։ Մյուրեն բաց է թողել 1996 թվականի մրցաշրջանը վնասվածքի պատճառով, իսկ 1997 թվականին տեղափոխվել է անգլիական «Էվերթոն»։

Էվերթոնում Մյուրեն «Համար առաջին» դարպասապահն էր։ 1999 թվականին ունենալով ֆինանսական խնդիրներ, նա որոշեց փոխել ակումբը։ Մյուրեն Անգլիայի Շոտլանդիայի և Դանիայի ուշադրության կենտրոնում էր։ 2001 թվականին տեղափոխվել է թուրքական «Բեշիկթաշ», բայց մեկ մրցաշրջան անց դուրս է եկել ակումբից և վերադարձել Անգլիա։ 2002 թվականի հուլիսին Մյուրեն «Սանդերլենդի» ֆուտբոլիստ էր։ Այնտեղ նա ստիպված է եղել նստել պահեստայինների նստարանին, այդ իսկ պատճառով վարձակալության է դուրս եկել։ Սյորենսենի հեռացումից հետո Մյուրեն անցկացրել է 2004/2005 մրցաշրջանը, խաղալով 31 խաղ։

2005 թվականի հունիսին Մյուրեի պայմանագիրը «Սանդերլենդի» հետ ավարտվեց։ 2005 թվականի հուլիսի 21-ին Մյուրեն տեղափոխվեց «Ֆրեդրիկստադ»։ 2005 թվականի օգոստոսի 8-ին նա երկամյա պայմանագիր ստորագրեց «Չարլտոն Ատլետիկի» հետ։ 2006/2007 մրցաշրջանում Մյուրեն համարվում էր  ակումբի «համար երկրորդ» դարպասապահը (առաջինը Սքոթ Կարսոնն էր)։

2007 թվականին Մյուրեն վերադարձավ «Վիկինգ» ֆուտբոլային ակումբ։ Նա վնասվածքի պատճառով շատ խաղ չխաղաց, և բաց թողեց 2008 թվականի մրցաշրջանը։ 2010 թվականի փետրվարին ակումբը խզեց պայմանագիրւ Մյուրեի հետ, այդ իսկ պատճառով Մյուրեն տեղափոխվեց «Կոնգսվիգեր» ակումբ։

### Կարիերան ազգային հավաքականում
Երիտասարդական հավաքականում Մյուրեն անցկացրել է 27 հանդիպում։ Նորամուտը կայացել է 1998 թվականի ապրիլի 22-ին Կոպենհագենում, Դանիայի հետ կայացած խաղում։ Խաղում Նորվեգիան 2:0 հաղթել է Դանիային։ Այդ  խաղից հետո Մյուրեին ընտրեցին հանդես գալու 1998 թվականի աշխարհի առաջնությանը։ 2000 թվականի Եվրոպայի առաջնությունում նա անցկացրել է 3 խաղ։ Խաղացել է Իսպանիայի, Սլովենիայի դեմ (Մյուրեն ոչ մի գնդակ չի ընդունել սեփական դարպասը) և Հարավսլավիայի դեմ որտեղ Սավո Միլոշեվիչը դարձավ գոլի հեղինակ։ 2004 թվականի Եվրոպայի առաջնությունում Մյուրեն վնասվածքի պատճառով խաղացել է ընդամենը 1 խաղ։ 2006 թվականի աշխարհի առաջնությունում Մյուրեն 12 խաղից խաղացել է 11-ը։

## Ծանոթագրություններ

## Արտաքին հղումներ
* 
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Նորվեգացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Քրիսթալ Փելասի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Վիկինգի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Ֆրեդրիկստադի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Աբրահամ փաշա Բարթող

**Աբրահամ փաշա Բարթող** (), հայտնի է նաև *Խաուաճա Աբրահամ* անունով։ Եգիպտահայ գաղութի նշանավոր գործիչներից մեկն է, Եգիպտոսի Հայկական բարեգործական ընդհանուր միության հիմնադիր անդամ։ Նախնական կրթությունը ստացել է Երուսաղեմի ժառանգավորաց վարժարանում՝ որտեղ օգնություն էր ստացել Հակոբ Աշըգյան խնամակալից։ Օգնել է եպիսկոպոս Աստուածատուր Հավհաննեսյանի «Ժամանակագրական Պատմութիւն Երուսաղէմի» երկհատոր աշխատանքի տպագրության ծախսերին։

Եգիպտոս վերադառնալուց 1874 թվականին ամուսնացել է սեղանապետ Յուսուֆյանի աղջկան հետ։ Կնոջ հետ հոգատար վերաբերմունք ցույց տվեց 1896 թ. Արևմտյան Հայաստանից և կայսրության այլ տարածքներից գաղթած փախստականների հայերի ընտանիքներին։ Որպես բարեսիրտ անձ նա միշտ աջակցել է հայկական ազգային գործունեության և օգնել է Եգիպտոսի և այլ շրջանների զանազան ազգային հաստատությններուն։

Թագաւոր փաշայի մահից հետո Աբրահամ փաշան նվիրված է ազգային աշխատանքներին, դարձավ նաև եկեղեկցական վերակացու։

Աբրահամ փաշա Բարթողի հորեղբայր վարժապետ Աբրահամ, տեղափոխվել է Ստամբուլից Եգիպտոս նրա աշակերտ Մուհամմադ Ալի փաշայի խորհրդական՝ Պողոս բեյ Յուսուֆյանի հրավերով։ Աբրահամ վարժապետ բարձր արժանապատվորվել է ուսուցման ծառայության համար է գովասանքի Եգիպտոսի խեդիվից։ Վերջինս բարձր է գնահատեց Աբրահամին և հսկայական հողեր նվիրեց՝ գյուղ Ղարպե Եգիպտոսում, ինչպես նաև իշխանական պալատ։

*Խաուաճա Աբրահամ*, ինչպես որ այն սկսել են կոչել հետո, կառուցատավեց գյուղը և հաճախ ընդունում էր բարձրաստիճան այցելողներին նույն պալատում, որտեղ Գաբրիել Եպիսկոպոսի ղեկավարության կառուվել է «Թադեոս Բարթողոմիոս» մատուռ, կցելով գերեզմանատուն քրիստոնեաների համար։ Անտեղ թաղված են ղպտեր, հայեր և հույներ։ Մատուռը հաստատուած է 1851 թվականի օգոստոսի 26-ին, մինչ այժմ կանգնած է և այնտեղ երբեմն կատարվում են եկեղեցական արարողություններ։

Աբրահամը վախճանվել է 1911 թվականի մայիսի 16-ին և թաղված է Ալեքսանդրիայի եկեղեցու գերեզմանատանը։ Աբրահամի մահից հետո, նրա եղբայրը կազմել է գերեզմանատան բակում տապանագիրը


Ֆէլէկ սէնի Լոքմանէ պէնգէտիպ կելտիմ տէրմանէ
Էճէլ գէհրինի էզզանէ քաթըպ եէտիրտին ինսանէ
Ասլըն նէրէլի սօրանէ Գայսէրի թալաս մէսքեանէ
Րէհ տիվան Արապիսթանէ կիտիպ քարըշրըդ տէվրանէ


## Ծանոթագրություններ

## Աղբիւրներ
* Հայ Հանրագիտակ, Հ. Մկրտիչ Վարդ. Պոտուրեան, 1938, Պուքրէշ, Հատոր Բ, էջ 377-378։
* 

Կատեգորիա:Եգիպտահայ հասարակական գործիչներ
Կատեգորիա:Եգիպտահայ բարերարներ
Հարմոնիկա (երաժշտական գործիք)

**Հարմոնիկա** տարբեր տեսակի լեզվակավոր, պնևմատիկ, հիմնականում ստեղնաշարավոր երաժշտական գործիքների ընդհանուր անվանումը։ Այդ գործիքներում ձայնը դուրս է գալիս նրանց լեզվակների վրա ազատ հասնող օդի ազդեցությամբ` ներմղող փուքսի օգնությամբ կամ էլ կատարողի բերանից օդի մղումով։

Ըստ Զակս-Խորնբոստել համակարգի հարմոնիկան պատկանում է *ազատ [[աերոֆոններ]]ի* շարքին։ Հարմոնիկայում ձայնի բարձրությունը կարգավորվում է գործիքի ներսում գտնվող սյան չափերով, ինչպես փողային երաժշտական գործիքներում։

## Պատմություն
[thumb|120px|[Շեն (երաժշտական գործիք)]]
Հարմոնիկայի ընտանիքի հնագույն գործիքներից է **[[Շեն (երաժշտական գործիք)|շեն]]**ը, որն անվանում են նաև շրթնային մաս։ Շենը հիշատակվում է  մ.թ.ա. 2-3 հազարամյակի չինական ձեռագրերում։

## Դասակարգում
### Ձեռքի հարմոններ

Ձեռքի հարմոնների մեծամասնությունն ունեն  գործիքի երկու մասերի վրա տեղադրված աջ կամ ձախ ստեղնաշար, որոնց միջև գտնվում է փուքսը։ Ձեռի հարմոնների վրա նվագում են երկու ձեռքով` կանգնած կամ նստած։

### Ոտքի հարմոններ
Փուքսի վրա ազդեցությունը կատարվում է ոտքերով։ Տարատեսակներ` 
* **[[Ֆիսհարմոն]]**, գործիքը նման է դաշնամուրին։ Կա նաև հատուկ տեսակ` հնդկական փոխադրական ֆիսհարմոն` ձեռքի փուքսով։ 100px
* **Ոտնային բասեր** (), օգտագործվում է նվագակցության համար, այդ ընթացքում ձեռքերով կարելի է նվագել այլ երաժշտական գործիք։ 
; Տարատեսակներ
* **Հնդկական Ֆիսհարմոն**, ֆիսհարմոնի փոխադրական տեսակ։ Հնդկական ազգային երաժշտական գործիք, օգտոգործվում է կրոնական երաժշտության համար։  
* **Օրգանոլա**, ֆիսհարմոնի էլեկտրիֆիկացված տեսակ, որում օդի ներմղումը կատարվում է էլեկտրական օդամղիչի օգնությամբ։

Harmonium Alexandre.JPG|Ֆիսհարմոն
PAUL HARMONIUM11.jpg|Հնդկական ձեռքի Ֆիսհարմոն


### Շրթնահարմոն

Փուքս չունի։ Օդը մղվում է կատարողի բերանով։ Տարատեսակներ` 
* Դիատոնիկ
* Քրոմատիկ
* Նվագախմբային
100px
; Տարատեսակներ
* **Հարմոնետտա** (), նման է շրթհարմոնին։ Ստեղծվել է 1955 թվականին Hohner ֆիրմայի կողմից։

Harmonijka ustna 10301A Blues Session Steel A firmy Seydel.jpg|Շրթնահարմոն
Harmonetta Top.JPG|Հարմոնետտա


### Այլ տեսակներ
* **Օրկեստրիոն**, նման է երգեհոնին, իր կառուցվածքում ունի լարեր և խողովակներ։
* **Մուլտիմոնիկա** () էլեկտրա-պնևմատիկ հարմոնիկա, սինթեզատորների տարատեսակ։ Արտադրվել է 1940 թվականին գերմանական Hohner ֆիրմայի կողմից։  
* **[[Մելոդիկ հարմոնիկա]]**, ինչպես շրթնահարմոններում օդը մղվում է բերանով, սակայն ի տարբերություն նրա, պետք է նաև սեղմել ստեղները. Этот инструмент был разработан фирмой Hohner и впервые представлен в печатной брошюре на немецком языке в ноябре 1958 года:

Hohner Multimonica MIM.jpg|Մուլտիմոնիկա
Suzuki melodion.jpg|Մելոդիկ հարմոնիկա


## Ծանոթագրություններ

## Գրականություն
* 
*
Բոյուքդարա (այլ կիրառումներ)

**Բոյուքդարա**, կարող է վերաբերել՝
* Բոյուքդարա - գետ Հայկական լեռնաշխարհում
* Բոյուքդարա - գետակ Հայկական լեռնաշխարհում
Բոյուքդուզ (այլ կիրառումներ)

**Բոյուքդուզ**, կարող է վերաբերել՝
* Բոյուքդուզ - դաշտ Հայկական լեռնաշխարհում, Արաքսի ձախ ափին
* Բոյուքդուզ - լեռ Հայկական լեռնաշխարհում Երևանի նահանգի Նախիջևանի գավառում
Բոն Ժարդին (այլ կիրառումներ)

**Բոն Ժարդին**, կարող է վերաբերել՝
* Բոն Ժարդին - համայնք Բրազիլիայում՝ Մարանիան նահանգի կազմում
* Բոն Ժարդին - համայնք Բրազիլիայում՝ Ռիո դե Ժանեյրո նահանգի կազմում
Բոնիտու (այլ կիրառումներ)

**Բոնիտու**, կարող է վերաբերել՝
* Բոնիտու - համայնք Բրազիլիայում՝ Բաիա նահանգի կազմում
* Բոնիտու - համայնք Բրազիլիայում՝ Մատու Գրոսու դու Սուլ նահանգի կազմում
Քալիստա Ֆլոքհարթ

**Կալիստա Ֆլոքհարթ** (, ), ամերիկյան դերասանուհի, հայտնի է իր հեռուստատեսության դերերով։ 1997-2002 թվականներին «Էլի ՄաքԲիլ» հեռուստասերիալում կատերել է գլխավոր դերը, որի համար 1997 թվականին ստացել է «Ոսկե գլոբուս» մրցանակը, ինչպես նաև դարձել է «Էմմի» մրցանակի նոմինանտ։ 2006-2011 թվականներին դերասանուհին կատարել է Սալի Ֆիլդի դստեր՝ Քիթի Ուոքերի դերը՝ «Եղբայրներ և քույրեր» հեռուստասերիալում։

## Կենսագրություն
Ֆլոքհարթը ծնվել է Իլինոյս նահանգի Ֆրիֆորթ քաղաքում։ 1989 թվականի գարնանը Ֆլոքհարթը առաջին անգամ երևացել է հեռուստատեսությունում՝ իր փոքր դերով՝ «Ուղղորդիչ լույս» օճառային օպերայով։ Այդ ժամանակ նա սկսել է հանդես գալ թատրոնում՝ հանդես գալով որպես Մելիսա Ջոան Հարթ Նյու-յորքյան բեմերից մեկում։

Երկու տարի անց Ֆլոքհարթը հայտնվել է «Դարոու» հեռուստաֆիլմում։ Նա ունեցել է փոքր դերեր «Մերկ՝ Նյու Յորքում» և «Ընդունում» ֆիլմերում, ինչպես նաև առաջին մեծ դերը իր կարիերայում ստացել է «Հեռուստավիկտորինա» ֆիլմում։

1997 թվականին Ֆլոքհարթը «Էլի ՄաքԲիլ» հեռուստասերիալում կատարել է իր առաջին դերը։ 1997 թվականին արժանացել է «Ոսկե գլոբուս» մրցանակին, մի քանի անգամ եղել է «ԱՄՆ-ի կինոդերասանների Գիլդիայի մրցանակ»-ի նոմինանտ և երեք անգամ «Էմմի» մրցանակի նոմինանտ։ 1998 թվականի հունիսին հայտնվելով «Time» ամսագրի շապիկին, մարմնավորելով ժամանակակից ֆեմինիզմը, նա հասել է իր հայտնիության գագաթնակետին։ Նա նկարահանվել է նաև «Երազ ամառվա գիշերում» և «Կանացի գաղտնիքներ», «Վերջին տեսարան» ֆիլմերում 1999 թվականին, իսկ 2004 թվականին նկարահանվել է իսպանական սարսափ «Փխրություն» ֆիլմում։

2004 թվականին նրան առաջարկել են Սյուզան Մայերի դերը «Հուսահատ տնային տնտեսուհիները» հեռուստասերիալում, բայց նա հրաժարվել է։ Այդ դերը բաժին է հասել Թերի Հետչերին։ 2006 թվականին նա ստացել է Քիթի Ուոքերի` Սալի Ֆիլդ հերոսուհու դստեր դերը «Եղբայրներ և քույրեր» հեռուստասերիալում։ Չնայած նրա հերոսուհին գլխավոր հերոս չէր, բայց առաջին չորս եթերաշրջաններում նա ուներ սյուժետի արագընթաց զարգացում, իսկ հինգերորդ` վերջին եթերաշրջանում նրա դերը ցածրացրել են և նա էկրաններին էր հայտնվում շատ հազվադեպ։

## Անձնական կյանքը
2009 թվականի մարտին հայտարարվել էր, որ Քալիստա Ֆլոքհարթը նշանվել է Հարիսոն Ֆորդի հետ Սուրբ Վալենտինի օրը ավելի քան յոթ տարվա հարաբերություններից հետո։ 2010 թվականի հունիսի 15-ին նրանք ամուսնացել են Նյու-Մեքսիկո նահանգի Սանտա-Ֆե քաղաքում։ Նրանց ամուսնությունը տեղի է ունեցել Բիլ Ռիչերդսոն նահանգապետի նախագահության և Նյու-Մեքսիկոյի գերագույն դատավոր Չարլզ Դենիելսի ներկայությամբ։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

## Արտաքին հղումներ
* 
* 
* 
* 
* Calista Flockhart at Emmys.com

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ռատգերսի համալսարանի շրջանավարտներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Ջեյմս Սթիրլինգ

**Ջեյմս Ֆրեզեր Սթիրլինգ** (, ), բրիտանացի ճարտարապետ։ 1981 թվականին արժանացել է Պրիցկերի ճարտարապետական մրցանակի։

## Կյանք և գործունեություն
250px|մինի|ձախից|Երաժշտության և թատրոնի բարձրագույն դպրոց, Շտուտգարտ
Ծնվել է Գլազգոյում։ Ծննդյան թիվը նշվում է 1926 թ.-ը, սակայն ճարտարապետի վաղեմի ընկերը` Քոլին Ուիլսոնը, ավելի ուշ հայտարարել է, որ նա ծնվել է 1924 թվականին։ Երկրորդ համաշխարհային պատերազմի ժամանակ միացել է ռազմաօդային զորաջոկատին։ Պատերազմի ժամանակ Սթիրլինգը երկու անգամ վիրավորվել է, որից հետո վերադարձել է Անգլիա։

Սթիրլինգը ճարտարապետություն է ուսանել 1945-1950 թվականներին Լիվերպուլի համալսարանում։ 1956 թվականին Սթիրլինգը Ջեյմս Հոուենի հետ թողնում է «Լայոնս, Իսրայել և Էլիս» շինարարական ընկերությունում ճարտարապետի օգնականին պաշտոնը` առանձին գործունեություն ծավալելով։ Նրանք հիմնում են «Սթերլինգ և Հոուեն» գրասենյակը, որի առաջին նախագիծը` *Langham House Close*-ը (1955-58), ընդունվում է որպես բրուտալ ճարտարապետության դրսևորում, ինչի հետ, սակայն, երկու ճարտարապետներն էլ չեն համաձայնում։ Նրանց համագործակցության մեկ ուրիշ դրսևորում էր Լեսթերի համալսարանի ինժեներության դպրոցը (1959-1963), որը հայտնի է իր տեխնոլոգիական և երկրաչափական առանձնահատկություններով, եռաչափ գծագրերի օգտագործմամբ։ Նախագիծը Սթիրլինգին ճանաչում է բերում։ Այս շրջանում նա տարվում է մոդեռնիզմով և բրուտալիզմով։

[250px|մինի|ձախից|[Քեմբրիջի համալսարանի պատմության ֆակուլտետ]]
1963 թվականին Սթիրլինգն ու Հոուենը առանձնանում են։ Սթիրլինգը սկսում է համագործակցել Մայքլ Ուիլֆորդի հետ։ Սթիրլինգը ստեղծում է հաջողակ երկու նախագիծ` Քեմբրիջի համալսարանի պատմության ֆակուլտետի շենքը և Օքսֆորդի քոլեջի Ֆլորի շենքը։

1970-ական թվականներին ճարտարապետի ոճական ուղղվածությունը փոխվում է։ Այդ շրջանի նրա նախագծերը աչքի են ընկնում անտիկ ճարտարապետության և բարոկկոյին բնորոշ գծերով, ավելի շեշտվում են գույնն ու զարդապատկերը։ Դրա լավագույն դրսևորումը Շտուտգարտի պետական նոր պատկերասրահի շենքն է (1984)։ Նույն ոճով են կառուցված նաև Բեռլինի սոցիալական հետազոտությունների կենտրոնը (1988), անգլիական մի քանի թանգարաններ, Շտուտգարտի` երաժշտության և թատրոնի բարձրագույն դպրոցը։

Ջեյմս Սթիրլինգը Պրիցկերի ճարտարապետական մրցանակի երրորդ մրցանակակիրն է։ 1996 թվականից Մեծ Բրիտանիայում կազմակերպվում է ճարտարապետության ամենամյա մրցանակաբաշխություն, որ կոչված է նրա անունով։

## Նշանավոր նախագծեր
250px|մինի|Պետական նոր պատկերասրահ, Շտուտգարտ
* Լեսթերի համալսարանի ինժեներության ֆակուլտետ, 1959
* Սուրբ Էնդրյուի համալսարանի հանրակացարան, 1964
* Քեմբրիջի համալսարանի պատմության ֆակուլտետ, 1968
* Օքսֆորդի արքայական քոլեջի Ֆլորի մասնաշենք, 1971
* Շտուտգարտի պետական նոր պատկերասրահ, 1976
* Բեռլինի սոցիալական հետազոտությունների կենտրոն, 1987
* Գրադարան Փարիզում, 1989

## Ծանոթագրություններ

## Գրականություն
* * *Դ. Կ. Սամին* 100 մեծագույն ճարտարապետներ։ Մ., 2001

## Արտաքին հղումներ
* Ջեյմս Սթիրլինգը Պրիցկերի ճարտարապետական մրցանակի կայքում
* Վիքիպահեստում կան ''Ջեյմս Սթիրլինգ'' թեմայով մեդիաֆայլեր

Կատեգորիա:Անգլիացի ճարտարապետներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Լիվերպուլի համալսարանի շրջանավարտներ
Կատեգորիա:Մոդեռնիստ ճարտարապետներ
Բոն Սուսեսու (այլ կիրառումներ)

**Բոն Սուսեսու**, կարող է վերաբերել՝
* Բոն Սուսեսու - համայնք Բրազիլիայում՝ Պարաիբա նահանգի կազմում
* Բոն Սուսեսու - համայնք Բրազիլիայում՝ Մինաս Ժերայս նահանգի կազմում
Բորե (այլ կիրառումներ)

**Բորե**, կարող է վերաբերել՝
* Բորե - եղեգնուտներ Ելիզավետպոլի նահանգի Շուշիի գավառում
* Բորե - քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում
Բորիսով (այլ կիրառումներ)

**Բորիսով**, կարող է վերաբերել՝
* Բորիսով - գյուղ (խուտոր) Ռուսաստանի Ռոստովի մարզի Միլյուտինսկի շրջանում
* Բորիսով - խուտոր Ռուսաստանի Վոլգոգրադի մարզի Կլետսկի շրջանի կազմում
* Բորիսով - գյուղ Ուկրաինայի Խմելնիցկիի մարզի Իզյասլավի շրջանում
Բորկովկա (այլ կիրառումներ)

**Բորկովկա**, կարող է վերաբերել՝
* Բորկովկա - գետ Ռուսաստանում, հոսում է Վոլոգդայի մարզում
* Բորկովկա - գետ Ռուսաստանում, հոսում է Վոլոգդայի մարզում
* Բորկովկա - գյուղ Ռուսաստանի Նիժնի Նովգորոդի մարզի Վիկսունսկի շրջանի կազմում
Բորխա Վալլե

**Բորխա Վալլե Բալոնգա** (, ), իսպանացի ֆուտբոլիստ, հարձակվող։ Հանդես է գալիս իսպանական «Դեպորտիվո Լա Կորունյա»-ի կազմում։

## Ակումբային կարիերա
### «Ռեալ Օվիեդո»
2014 թվականի մայիսի 21-ին Բորխա Վալլեն պայմանագիր է կնքել իսպանական «Ռեալ Օվիեդո»-ի հետ։ Թիմի կազմում անցկացրել է 2 մրցաշրջան՝ մասնակցելով 54 խաղի և դառնալով 15 գոլի հեղինակ։

### «Դեպորտիվո Լա Կորունյա»
2016 թվականի հունիսի 21-ին Բորխա Վալլեն տեղափոխվել է Լա Լիգայում հանդես եկող «Դեպորտիվո Լա Կորունյա»։ Թիմի հետ Վալլեն կնքել է 3-ամյա պայմանագիր։

Իսպանական ակումբի կազմում Բորխան իր դեբյուտը նշել է օգոստոսի 26-ին՝ «Ռեալ Բետիսի» դեմ խաղում։

## Ձեռքբերումներ
* Սեգունդա B-ի չեմպիոն - 2014-15

## Ծանոթագրություններ

## Արտաքին հղումներ
* Բորխա Վալլեի էջը soccerway.com կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Դեպորտիվո Լա Կորունյայի ֆուտբոլիստներ
Բովեր (այլ կիրառումներ)

**Բովեր**, կարող է վերաբերել՝
* Բովեր - լեռ Հայկական լեռնաշխարհում, Հայաստանի Լոռու մարզի Շնող գյուղի մոտակայքում
* Բովեր - ձմեռանոց Հայաստանի Լոռու մարզում, Շնող գյուղի հանդամասում
Բովաձոր (այլ կիրառումներ)

**Բովաձոր**, կարող է վերաբերել՝
* Բովաձոր - գյուղ Հայաստանի Լոռու մարզում
* Բովաձոր - ձոր Մեծ Հայքի Այրարատ աշխարհի Շիրակ գավառում
Վիլլա Բալբիանելո

**Վիլլա Բալբիանելո** (), վիլլա Իտալիայի Կոմո գավառի Լենո կոմունայում։ Վիլլայից տեսարան է բացվում դեպի Կոմո լիճ։ Տեղակայված է Կոմո լճի արևմտյան ափի հարավարևմտյան հատվածում՝  անտառապատ թերակղզու գագաթին, ոչ հեռու Կոմաչինա թերակղզուց և հայտնի է իր մշակված տեռասային այգիներով։

## Պատմություն
Վիլլան կառուցվել է 1787 թվականին կարդինալ Անգելո Մարիա Դուրինիի համար կառուցված Ֆրանցիսկական մենաստանի տեղում։ Երկու աշտարակները մենաստանի եկեղեցու զանգակատուն են։ 1796 թվականին կարդինալի մահից հետո վիլլան անցել է նրա զարմիկին՝ Լուիջի Պոռո Լամբերտենգիին։ Վիլլայում Լամբերտենգին հյուրընկալել է գրող, դրամատուրգ և պատրիոտ Սիլվիո Պելիկոյին, ով դասավանդել է Լամբերտենգիի որդիներին։ Երբ Լամբերտենգիին ստիպեցին հեռանալ Իտալիայից, նա վաճառեց վիլլան ընկերոջը՝ Ջուզեպպե Վիսկոնտի դի Մոդրոնեին, ով Լուկինո Վիսկոնտիի քավորն էր։ Վիսկոնտին բարելավել է այգիներն ու լոջիան։

20-րդ դարի սկզբում կառույցն անուշադրության է մատնվել և այն գնել է ամերիկացի գործարար Բաթլեր Ամեսը և վերանորոգել վիլլան ու այգին։ 1974 թվականին Ամեսի ժառանգները վիլլան վաճառել են հետախույզ Գուիդո  Մոնցինոյին (Էվերեստը մագլցած առաջին արշավախմբի առաջնորդն է), ով վիլլան հարստացրել է իր արշավաքների ընթացքում ձեռքբերած հավաքածուներով։ 1988 թվականին Մոնցինոյի մահից հետո վիլլան անցել է պետական խնամակալության ներքո (Fondo per l'Ambiente Italiano, the National Trust of Italy) և կազմում է Grandi Giardini Italiani-ի մաս։

## Վիլլան ֆիլմերում
Վիլլայում են նկարահանվել մի շարք լիամետրաժ ֆիլմեր, այդ թվում՝  «Մեկ ամիս լճի մոտ» (1995), «Նրա ժառանգությունը», *[[Կազինո Ռոյալ (ֆիլմ, 2006)|Կազինո Ռոյալ]]* (2006), «Աստղային պատերազմներ։ Էպիզոդ II։ Կլոնների հարձակումը» (2002)։


21VillaBalbianello.jpg
11VillaBalbianello.jpg
Villa Balbianello 3687.jpg
31VillaBalbianello.jpg
Lenno Villa Balbianello 12.jpg
13VillaBalbianello.jpg
Lenno Villa Balbianello wnetrze 4.jpg|Վիլլա Բալբիանելո
Lenno Villa Balbianello wnetrze 3.jpg|Լենո վիլլա
Villa Balbianello 3631 Planar 5.jpg|Ցուցասրահ
Villa Balbianello 3622 Planar 4.jpg|Քարտեզների սրահ


## Ծանոթագրություններ

## Արտաքին հղումներ
*Villa del Balbianello at the Italian National Trust

Կատեգորիա:Իտալիայի վիլլաներ
Կատեգորիա:Ճարտարապետական հուշարձաններ
Կատեգորիա:Տեսարժան վայրեր
The Hardkiss

**The Hardkiss**, ուկրաինական անգլալեզու երաժշտական խումբ, որը ստեղծվել է 2011 թվականին։ Բոլոր երգերի հեղինակները խմբի անդամներն են՝ Յուլիա Սանինան և Վալերի Բեբկոն, վերջինս նաև The Hardkiss խմբի կրեատիվ պրոդյուսերն է։ Խմբի անդամների ոճի վրա աշխատում են ոճաբաններ Սլավա Չայկան և Վիտալիկ Դացյուկը։

## Սկավառակագրություն
### Սկավառակներ
* 2014՝ «Stones and Honey»

### EP
* 2015՝ «Cold Altair»

### Սինգլեր
* 2011՝ «Babylon»
* 2011՝ «Dance With Me»
* 2012՝ «Make-Up»
* 2012՝ «October»
* 2013՝ «Part Of Me»
* 2013՝ «In Love»
* 2013՝ «Under The Sun»
* 2013՝ «Shadows Of Time»
* 2014՝ «Tell Me Brother»
* 2014՝ «Hurricane»
* 2014՝ «Stones»
* 2014՝ «Strange Moves»
* 2015՝ «PiBiP»
* 2015՝ «Organ»
* 2015՝ «Tony, Talk!»
* 2016՝ «Helpless»
* 2016՝ «Perfection»
* 2016՝ «Rain»

## Վինիլ
### Ձայնասկավառակներ
* 2015՝ *Stones and Honey*

## Ծանոթագրություններ

## Արտաքին հղումներ
* 
* 
* The HardKiss խումբը twitter-ում

Կատեգորիա:2011 հիմնադրված երաժշտական խմբեր
Կատեգորիա:Ալտերնատիվ ռոք խմբեր
Կատեգորիա:Ուկրաինական ռոք խմբեր
Կատեգորիա:Ուկրաինացի երաժիշտներ
Կատեգորիա:Փոփ երաժշտական խմբեր
Էնդի Մեյթ

**Էնդրյու Էնդի Մեյթ** (, ), եղել է հունգարո-ամերիկյան կիսապաշտպան, որը իր կարիերայի մեծ մասն անցկացրել է գերմանաամերիկյան ֆուտբոլային լիգայում։ Նա նաև խաղացել է Բունդեսլիգայում (Bundesliga), Ազգային պրոֆեսիոնալ ֆուտբոլային լիգայում (1967) և հյուսիամերիկյան ֆուտբոլային լիգայում։ Նա ստացել է սպորտային կոլպակ ԱՄՆ-ի տղամարդկանց հավաքականի խաղերին 1964 թվականին։ Էնդի Մեյթը մահացել է իր հայրենի Հունգարիայում 2012 թվականին։

## Մասնագիտական կարիերա
Մեյթը իր կարիերայի մեծ մասը անցկացրել է Նյու Յորք-Հունգարիայի հետ գերմանա-ամերիկյան ֆուտբոլային լիգայում։ 1962 թվականին Էնդի Մեյթը հաղթել է 2 լիգաներում և  շահել է Ազգային առաջնության գավաթը։  1963 թվականին նա Չեմպիոնական գավաթի համար Մեքսիկայի հետ խաղում առաջին խաղակեսին խփել է 5 գոլ(CONCACAF Champions' Cup)։
1967 թվականին Մեյթը մեկ խաղասեզոնին խաղացել է Նյու-Յորքի Ջեներալզ Ազգային պրոֆեսիոնալ ֆուտբոլային լիգայում 1971 թվականին։  
1975 թվականին Էնդի Մեյթը խաղացել է Նյու Ջերսի(New Jersey) Ամերիկյան  ֆուտբոլային լիգայում։

## Ազգային հավաքական
Մեյթը շահել է սպորտային գլխարկ 1964 թվականի մայիսի 27-ին։

## Ծանոթագրություններ

## Արտաքին հղումներ
* NASL stats

Կատեգորիա:1940 ծնունդներ
Կատեգորիա:2012 մահեր
Կատեգորիա:Բունդեսլիգայի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Իսրայելի զինանշան

**Իսրայելի Հանրապետության զինանշան** (, ), Իսրայելի խորհրդանիշ, դրոշի և օրհներգի հետ միասին կազմում է Իսրայելի երեք ազգային խորհրդանիշները։

Իսրայելի զինանշանի վրա օգտագործված են երկու հիմնական գույներ՝ կապույտ և սպիտակ։ Այն իրենից ներկայացնում է կապույտ սելեստա, մեջտեղում՝ ազգային ուխտի խորհրդանիշ, որը շրջապատված արծաթյա դափնու տերևներով։

Նրանց մեջտեղում երևում է արծաթյա գրվածք, որի վրա նշված է երկրի ներկայիս անվանումը՝ *Իսրայել* ():

## Պատմություն
Իսրայելը, որպես խորհրդարանական հանրապետություն իր անկախությունը հռչակել է 1948 թվականի մայիսի 14-ին։ Դրան հաջորդել են մի շարք գործընթացներ, որոնցից են ազգային բանակի ստեղծումը, պետական մարմինների կազմավորումը և իհարկե ազգային խորհրդանիշների ընդունումը։

Իսրայելի ազգային խորհրդանիշներն են դրոշը, զինանշանը և օրհներգը։ Իսրայելի զինանշանը ընդունվել է 1848 թվականին՝ Իսրայելի կառավարության կողմից։

Զինանշանի արտաքին տեսքի հեղինակներն են Գաբրիել Շամիրը և Մաքսիմ Շամիրը, որոնց օգնել են նաև մի շարք այլ անձիք։

Իսրայելի անկախության յոթերորդ տարեդարձի առթիվ առաջին անգամ հրատարակվել են փոստային նամականիշներ՝ Իսրայելի զինանշանի պատկերով։ Այս զինանշանի պատկերը լայնորեն կիրառվում է նաև հրեական մետաղադրամների վրա։

Իսրայելի ներկայիս զինանշանը գործում է գրեթե 70 տարի։

## Սիմվոլիզմ
մինի|աջից|316x316px|Տիտոսի կամարի այն հատվածը, որի վրա պատկերված է Իսրայելի զինանշանի վրայի հերալգիկ նշանը
Տիտոսի կամարի վրա հայտնաբերված խորհրդանիշը ներկայումս Իսրայելի զինանշանի  գլխավոր բաղադրիչն է։ Այն օգտագործված է Երուսաղեմի տաճարում, ինչպես նաև հուդայականության խորհրդանիշն է դեռևս անհիշելի ժամանակներից ի վեր։

Այն խորհրդանշում է լույսը և ինչպես գրված է Աստվածաշնչի Եսայիա գրքում՝

Խորհրդանշական բնութագրումներ հանդիպում են նաև Աստվածանչի Զաքարիա գրքում։

Զինանշանի վրայի ձիթենու ճյուղերը խաղաղության խորհրդանիշներն են։

## Տարբերակներ

File:Presidential Standard (Israel).svg|Իսրայելի նախագահի խորհրդանիշը
File:Mossad seal.svg|Զինանշանի հավանական մեկ այլ տարբերակ


## Տես նաև
* Իսրայելի դրոշ
* Իսրայելի օրհներգ

## Ծանոթագրություններ

## Գրականություն
* 

Կատեգորիա:Զինանշաններ այբբենական կարգով
Կատեգորիա:Իսրայելի պետական խորհրդանիշեր
Պատրիկ Բաբումյան

**Պատրիկ Բաբումյան ** (), գերմանահայ ծանրորդ, բոդիբիլդեր, համաշխարհային ռեկորդակիր։

Պատրիկ Բաբումյանը ծնվել է 1979 թվականին, Իրանի Աբադան քաղաքում, հայկական ընտանիքում։ Յոթ տարեկանում ընտանիքի հետ տեղափոխվել է Գերմանիա։ Տասներեք տարեկանում սկսում է զբաղվել պրոֆեսիոնալ ուժային սպորտով։

1999 թվականին Պատրիկը Գերմանիայում անցկացվող բոդիբիլդինգի մրցաշարում գլխավոր մրցանակին է արժանացել։ Լոգլիֆտի բարձրացման մրցումում համաշխարհային ռեկորդ է սահմանել՝ բարձրացնելով 180 կգ։

2005 թվականից Պատրիկը դարձել է բուսակեր, իսկ 2011 թվականից՝ խիստ բուսակեր, որն իր սննդակարգից բացառում է կենդանական ծագման մթերքը` միս, ձու, ձուկ, կաթ և կաթնամթերք։ Նա օգտագործում է բրինձ, կարտոֆիլ, վարսակ, միրգ, բանջարեղեն և կանաչեղեն, ինչպես նաև սոյայի կաթ, բուսական և մրգային կոկտեյլներ։

Պատրիկը կենդանիների իրավունքների պաշտպանության PETA ընկերության և «Բուսակերներ» կազմակերպության անդամ է։ 2011 թվականին նա Գերմանիայում ճանաչվել է «ուժեղ մարդ» սթրոնգմեն (strongmen):

2012 թվականին նա  համաշխարհային նոր ռեկորդ է սահմանել՝ գլխից վերև բարձրացնելով 127 կգ-անոց գարեջրի տակառը։

2013 թվականին Պատրիկ Բաբումյանը Տորոնտոյում (Կանադա) նոր ռեկորդ է սահմանել՝ բեռներով քայլքից նա տարել է 550 կգ քաշանոց բեռ։

Պատրիկ Բաբումյանը եղել է Հայաստանում, համագործակցել է COAF-ի հետ («Հայաստանի մանուկներ» բարեգործական հիմնադրամ) հետ և վերանորոգել Արագածոտնի մարզի Արտենի գյուղի սպորտային դահլիճը։

Պատրիկը, ով մասնագիտությամբ նաև հոգեբան է, իր հարսնացուի հետ միասին գիրք է գրել՝ նվիրված սպորտային սննդին։ Գիրքը թարգմանվել է անգլերեն։

## Ծանոթագրություններ

Կատեգորիա:Գերմանահայ ծանրամարտիկներ
Կատեգորիա:Գերմանացի բոդիբիլդերներ
Կատեգորիա:Գերմանացի ծանրամարտիկներ
Կատեգորիա:Հայ հոգեբաններ
Կատեգորիա:Հայ ծանրամարտիկներ
Կրասնոդարի հայկական թատրոն

**Կրասնոդարի հայկական թատրոն** (), Եկատերինոդարում հայկական ներկայացումներ տրվել են 1882 թվականից՝ դերասան և ռեժիսոր Տ․ Գալֆայանի ղեկավարությամբ։ Տեղի թատերախմբի հետ հանդես են եկել Մ․ Սարդարյանը (1883), Պետրոս Ադամյանը, Զաբելը, Ա․ Վրույրը (1886)։ Նոր Նախիջևանի բարբառով բեմադրվել են Նիկոլայ Գոգոլի «Ամուսնությունը» (1889)։

## Պատմություն

1890-ական թվականներին դերասան Հովսեփ Կարինյանի, Ա․ Շատվորյանի բեմադրությամբ ներկայացվել են Գաբրիել Սունդուկյանի «Էլի մեկ զոհ», Թովմաս Թերզյանի «Սանդուխտ կույս», Սրապիոն Հեքիմյանի «Սմբատ Ա» և այլն։ 1901 թվականին Հ․ Աբելյանի ղեկավարությամբ ելույթներ են ունեցել Բաքվի հայ դերասանախումբը (1903), ինչպես և թատերախմբի հետ՝ Կարապետ Գալաֆյանը (1903), Հ․ Ստեփանյանը (1907) և ուրիշներ։

Աբելյան-Արմենյան, Աբելյան-Սիրանույշ թատերախմբերը 1911-1912 թվականներին ներկայացրել են Շիրվանզադեի, Յուժին-Սումբատովի և այլոց գործերից, Արմավիրի թատերախումբը (ղեկ․՝ Հ․ Շահեն)՝ Շիլլերի «Ավազակներ», «Սեր և խարդավանք» պիեսները։

1919 թվականին Վաղարշ Վաղարշյանի ղեկավարությամբ Կրասնոդարում կազմակերպվել է Հայ դերասանների աշխատանքային կոլեկտիվ՝ «Կոմունա» անունով (1921 թվականին կոչվել է Ստեփան Շահումյանի անունով)։ Թատերախմբում էին Վաղարշ Վաղարշյանը, Հ․ Բաղդասարյանը, Մ․ Դավթյանը (Սուրաբյան), Մ․ Մանուկյան, Ա․ Արաբյանը և ուրիշներ։ Բեմադրություններից են Շիրվանզադեի «Պատվի համար», Լևոն Շանթի «Հին աստվածներ», Շեքսպիրի «Օթելլո» և այլն։

Թատրոնը որոշ ժամանակ եղել է նաև դրամա-օպերետային (Արմեն Տիգրանյանի «Անուշ», Երիցյանի «Ուշ լինի, նուշ լինի» և այլն)։ 1922 թվականինթատրոնը հյուրախաղերի է մեկնել Դոնի Ռոստով, միավորվել տեղի թատրոնին։ Կրասնոդարի թատերական ուժերի աջակցությամբ ելույթներ են ունեցել Հայաստանի օպերային արտիստներ (ղեկ․՝ Շարա Տալյան, 1925), Դոնի Ռոստովի օպերետային (1926-1927) խմբերը, Հ․ Աբելյանը (1926) և ուրիշներ։

## Ծանոթագրություններ

Կատեգորիա:Ռուսաստանի հայկական թատրոններ
Նադիա Մուրադ

**Նադիա Մուրադ Բասեե Թահա** (, ), եզդի իրավապաշտպան և ակտիվիստ, Խաղաղության Նոբելյան մրցանակի թեկնածու։ 2016 թվականի սեպտեմբերից հանդիսանում է ՄԱԿ-ի մարդկային թրաֆիքինգի կոմիտեի բարի կամքի դեսպան։ Նադիա Մուրադը առևանգվել և եղել է գերության մեջ ԻԼԻՊ-ի գրոհայինների կողմից 2014 թվականի օգոստոսին։

## Կենսագրություն
Մուրադը ծնվել է Իրաքի հյուսիսում գտնվող եզդիաբնակ Սինջար նահանգի Քոչո գյուղում։ Նրա ընտանիքը ունի եզդիական ծագումնաբանություն։ Մեծացել է ֆերմայում։

2014 թվականի օգոստոսին 21 ամյա Մուրադը ուսանող էր, երբ ԻԼԻՊ-ի գրոհայինները կոտորեցին գյուղի եզդի ազգաբնակչությանը՝ սպանելով մոտ 600 մարդու, ներառյալ նաև Մուրադի 6 հարազատ եղբայրներին և զարմիկներին։ Նրանք երիտասարդ կանանց գերեվարում էին ստրկության։ Այդ տարի Մուրադը այն 6700 եզդի կանանցից մեկն էր, ով գերեվարվեց ահաբեկիչների կողմից։ Նա պահվել է որպես ստրկուհի Իրաքի Մոսուլ քաղաքում, որտեղ ծեծվել է։ Նրա մարմնի վրա հայտնաբերվել են ծխախոտից ստացված այրվածքներից հետքեր։ Առաջին անգամ երբ փորձել է փախչել, բռնվել է և դաժանաբար բռնաբարվել։ 2014 թվական նոյեմբերին, Նադիան կարողացավ փախչել, երբ իր տիրացուն մոռացել էր կողպել տան դուռը։ Նրան վերցրեց ճանապարհից մի ընտանիք, ովքեր կարողացան փախցնել աղջկան ԻԼԻՊ-ի կողմից չվերահսկվող տարածքներ՝ հնարավորություն տալով նրան հասնելու Իրաքի հյուսիսում գտնվող Դուհոկի ճամբար։ Այնոււհետև Նադիան տեղափոխվեց Գերմանիայի Շտուտգարտ քաղաք։

## Պարգևներ
* 2016 թվականի հունվարի 5- ներկայացվել է Խաղաղության Նոբելյան մրցանակի Իրաքի կառավարության կողմից
* 2016 թվականի սեպտեմբերի 16- ՄԱԿ-ի մարդկային թրաֆիքինգի կոմիտեի բարի կամքի դեսպան
* 2016 թվականի հոկտեմբերի 10- Եվրոպայի Խորհուրդ Վացլավ Հավելի անվան մարդու իրավունքների մրցանակ
* 2016 թվականի հոկտեմբերի 27 Սախարովի անվան մրցանակ (Լամիյա Աջի Բաշարի հետ միասին)

## Ծանոթագրություններ

## Արտաքին հղումներ
* 
* Yazda.org

Կատեգորիա:Բարի կամքի դեսպաններ
Կատեգորիա:Եզդի իրավապաշտպաններ
Կատեգորիա:Իրաքի քաղաքական գործիչներ
Կատեգորիա:Կանանց իրավունքների իրավապաշտպաններ
Կատեգորիա:Կին իրավապաշտպաններ
Կատեգորիա:Մարդու իրավունքների խախտման զոհեր
Կատեգորիա:Նոբելյան մրցանակի կին դափնեկիրներ
Կատեգորիա:BBC 100 կին
Ֆերդինանդ Մկրտչյան

**Ֆերդինանդ Անուշավանի Մկրտչյան** (), բարդ տեղեկատվական համակարգերի բնագավառի հայ գիտնական։ Ֆիզմաթ գիտությունների դոկտոր (1988), պրոֆեսոր (1996): ՀՀ ԳԱԱ արտասահմանյան անդամ (2014)։

## Կենսագրություն
Ֆերդինանդ Մկրտչյանը ծնվել է 1947 թվականին Վրաստանի Ախալքալաքի շրջանի Բարալեթ գյուղում։ 1969 թվականին ավարտել  է Երևանի պոլիտեխնիկական ինստիտուտը։ 1973-1991 թվականներին աշխատել է Ռուսաստանի գիտությունների ակադեմիայի Ռադիոտեխնիկայի և էլեկտրոնիկայի ինստիտուտում, 1991-1997 թվականներին՝ Ռուսաստանի գիտությունների ակադեմիայի Էկոտեղեկագիտության ինստիտուտի փոխտնօրեն, 1997 թվականից՝ տնօրեն։ 1994 թվականից ՌԴ բնական ԳԱ թղթակից անդամ։

Աշխատանքները վերաբերում են երկրի մակերևույթի վրա կատարվող երևույթների հայտնաբերման խնդիրներում տեղեկատվական մեթոդների, հեռակառավարման և հպումային փորձարարական հետազոտությունների տվյալների վիճակագրության մշակման ալգորիթմային և ծրագրային ապահովման հարցերին։ Զարգացրել է ԷՀՄ-ների վիճակագրական լուծումներ ընդունելու ուսուցման տեսությունը, ապացուցել խանգարումակայունության դեպքում հարատևության սահմանային օրենքը։

## Պարգևներ
* ՌԴ ԳԱ Կապիցայի արծաթե մեդալ, 1995
* Պետրոս I-ի արծաթե մեդալ, 1996
* Վեռնադսկու արծաթե մեդալ, 2001

## Երկեր
* Оптимальное различение сигналов и проблемы мониторинга. Москва, 1982.
* Методы обработки данных радиофизического исследования окружающей среды. Москва, 1987 (համահեղինակ)

## Ծանոթագրություններ

Կատեգորիա:Հայ գիտնականներ
Կատեգորիա:ՀՊՃՀ շրջանավարտներ
Կատեգորիա:Հայ պրոֆեսորներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:ՀՀ ԳԱԱ արտասահմանյան անդամներ
Հեյբելիադա

**Հեյբելիադա** (; կամ **Խալկի** ), փոքր կղզի Թուրքիայում՝ Մարմարա ծովում։ Կղզին Ստամբուլից ոչ հեռու գտնվող Իշխանաց կղզիների մաս է կազմում։ Կղզեխմբի մեծությամբ երկրորդ կղզին է համարվում Հեյբելիադան՝ Բյույուքադայից հետո։ Կղզու մակերեսը կազմում է 2,5 կմ², իսկ բնակչությունը՝ 4000 մարդ։

## Պատմություն
Կղզու թուրքական Հեյբելիադա անունը նշանակում է «պայուսակով կղզի», իսկ հունական Խալկին՝  «պղնձե» (այսպիսի անվանումը պայմանավորված է կղզու տարածքում պղնձի հանքաքարի տարածմամբ)։

Հեյբելիադա կղզին թուրքերի կողմից զավթվել է 1522 թվականին։

19-րդ դարում Խալկի ձկնորսական կղզին դարձավ հարուստ հույների և հրեաների՝ Կոստատդնուպոլսի  առևտրականների և բանկիրների սիրված ու հանրաճանաչ ամառանոցը։ Հընթացս մի քանի տասնամյակի, կղզու բնակչությունը 800-ից ավելացավ ու հասավ 4000-ի։

Թուրքերը ստվարացան այն ժամանակ, երբ երկրում հռչակվեց հանրապետությունը։ Սակայն այսօր էլ վերոհիշյալ փոքրամասնությունները ապրում են կղզիներում։

Հեյբելիադայի հյուսիսային հատվածում կառուցվեց նոր ավան՝ նորաձև տներով։ Մի ժամանակ այստեղ է ապրել ռուս փիլիսոփա Կոնստանտին Լեոնտևը։

## Տեսարժան վայրեր
Հեյբելիադայի գլխավոր ուղղափառ սրբությունը համարվում է հունական Սուրբ Երրորդության վանքային համալիրը։ Մենաստանը հիմնադրվել է դեռևս 9-րդ դարում բյուզանդացի աստվածաբան Սուրբ Փոտ պատրիարքի կողմից։

1844 թվականին Պոլսո պատրիարք Գերման 4-րդի ջանքերով վանական համալիրին կից ձևավորվեց Խալկի աստվածաբանական դպրոցը։ Այստեղ ուսանեցին Կոստանդնուպոլսի հոգևոր պետերը, ինչպես նաև  Ալեքսանդրյան, Էլլադայի ուղղափառ եկեղեցիների ներկայացուցիչնեը։ Իր գործունեության ընթացքում աստվածաբանական այս դպրոցը տվեց ավելի քան հազար շրջանավարտներ։ Խալկի հոգևոր ճեմարանը փակվեց ու լուծարվեց 1971 թվականին թուրքական իշխանությունների որոշմամբ։ Ցայսօր էլ շարունակվում են կառավարության հետ բանակցությունները, որ կրկին բացվի աստվածաբանական այս դպրոցը, սակայն դեռևս ջանքերն ապարդյուն են։ Դպրոցի գրադարանում հայտաբերվել է «Սուգդեյայի վարք սրբոց» ձեռագիրը, որը գրվել է ներկայից Ղրիմի Հանրապետության Սուդակ քաղաքում։

Նավամատույցի մոտ, *İmralı sokak* նրբանցքում է գտնվում մեկ այլ ուղղափառ եկեղեցի՝ Սուրբ Նիկողայոս Զմյուռնացու եկեղեցին՝ կառուցված 1857 թվականին։

Կղզու ամբողջ տարածքում արգելված են բոլոր տեսակի ավտոտրանսպորտային միջոցները, բացառություն են կազմում միայն ոստիկանական և հրշեջ մեքենաները։ Կղզու բնակիչները օգտվում են կառքերից ու ֆայտոններից։

## Գրականություն
1922 թվականին ռուս գրող Ալեքսեյ Տոլստոյը գրում է ռուս արտագաղթյալների առօրյայի մասին մի պատմվածք *«Խալկի կղզում»* վերնագրով։

## Ծանոթագրություններ

## Արտաքին հղումներ
* Страница Хейбелиады на сайте Стамбула 
*  Heybeliada - Halki 
*  Heybeliada Gezgin Rehberi 
*  Heybeliada Rehberi
* Heybeliada Tanıtımı & Resim Galerisi 
* Uzaydan Heybeliada
* Heybeliada Sefer Şehir Hatları Sefer Saatleri 

Կատեգորիա:Ասիայի կղզիներ
Կատեգորիա:Թուրքիայի կղզիներ
Կատեգորիա:Թուրքիայի ձկնորսական համայնքներ
Կատեգորիա:Մարմարա ծովի կղզիներ
Կատեգորիա:Ստամբուլի թաղամասեր
Կատեգորիա:Ստամբուլի մարզի բնակավայրեր
Կատեգորիա:Ստամբուլի մարզի ռելիեֆ
Ալեքսանդր Բոբրովսկի

**Ալեքսանդր Անդրեևիչ Բոբրովսկի** (, ), Խորհրդային բանակի կապիտան, 1956 թվականին խորհրդային զորքերի կողմից Հունգարական հեղափոխության ճնշման մասնակից, Սովետական Միության հերոս (1956)։

## Կենսագրություն
Ալեքսանդր Բոբրովսկին ծնվել է 1922 թվականի հոկտեմբերի 8-ին Ռուսաստանի Ռյազանի նահանգի Ռանենբուրգի շրջանի Լոմովոե գյուղում (ներկայում՝ Չապլիգինսկի շրջան, Լիպեցկի մարզ), գյուղացու ընտանիքում։ Ստացել է ոչ լրիվ միջնակարգ կրթություն։ 1940 թվականին զորակոչվել է Բանվորագյուղացիական Կարմիր բանակ։ 1941 թվականին Բալաշով քաղաքում ավարտել է օդաչուների ռազմական ավիացիոն դպրոցը։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների տարիներին նախ ծառայել է Հյուսիսկովկասյան ռազմական շրջանի պահեստային ավիագնդում, ապա այլ զորամասերում։ 1945 թվականից անդամակցել է Կոմունիստական կուսակցությանը։ 1950-ական թվականներին Ալեքսանդր Բոբրովսկին ծառայել է խորհրդային բանակի հատուկ կորպուսում, որ գտնվում էր Հունգարիայի Ժողովրդական Հանրապետության տարածքում։ 1956 թվականի նոյեմբերին կապիտան Ալեքսանդր Բոբրովսկին եղել է 177-րդ գվարդիական ռմբակոծիչ ավիադիվիզիայի 880-րդ գվարդիական ռմբակոծիչ ավիագնդի էսկադրիլիայի հրամանատար։ Աչքի է ընկել 1956 թվականի Հունգարական հեղափոխության ճնշման ժամանակ։

1956 թվականի նոյեմբերի 7-ին Ալեքսանդր Բոբրովսկին՝ որպես Իլ-28 ռմբակոծիչի անձնակազմի հրամանատար, կատարել է ռազմական առաջադրանքը՝ լուսանկարել հունգարական ռազմական գործարանները։ Ինքնաթիռում նրա հետ միասին գտնվել են նաև ղեկապետ, գվարդիայի կապիտան Դմիտրի Կարմիշինը և ռադիստ ավագ լեյտենանտ Վլադիմիր Յարցևը։ Առաջադրանքը կատարելուց հետո՝ օդանավակայան վերադառնալու ճանապարհին, նրանց ինքնաթիռն Չեպել կղզու մոտ ենթարկվել է զենիթային գնդակոծման և ընկել։ Անձնակազմի բոլոր անդամները զոհվել են։ Բոբրովսկու, Յարցևի ու Կարմիշինի մարմինները տեղափոխվել են ԽՍՀՄ և թաղվել Ուկրաինական ԽՍՀ Լվով քաղաքի Լիչակովի գերեզմանատանը։

ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով ռազմական պարտքի կատարման ժամանակ ցուցաբերած արիության ու խիզախության համար գվարդիայի կապիտան Ալեքսանդր Բոբրովսկուն հետմահու շնորհվել է Սովետական Միության հերոսի կոչում։ Նրան շնորհվել են նաև Լենինի շքանշան և մեդալներ։

## Ծանոթագրություններ

## Գրականություն
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.
* Дорогой славы и бессмертия. — Воронеж, 1966.

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Լենինի շքանշանի ասպետներ
Կատեգորիա:Խորհրդային Միության հերոսներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս ռազմական գործիչներ
Դմիտրի Կարմիշին

**Դմիտրի Դմիտրիևիչ Կարմիշին** (, 4 նոյեմբերի, 1926, Զալեսովկա, Շարանսկի շրջան, Բաշկիրիա – 7 նոյեմբերի, 1956, Չեպել կղզու մոտ, Հունգարիայի Ժողովրդական Հանրապետություն), Խորհրդային բանակի հարավային խմբավորման 880-րդ գվարդիական ռմբակոծիչ ավիագնդի էսկադրիլիայի ղեկապետ, գվարդիայի կապիտան, Սովետական Միության Հերոս։

## Կենսագրություն
Դմիտրի Կարմիշինը ծնվել է 1926 թվականի նոյեմբերի 4-ին Բաշկիրիայի Շարանսկի շրջանի Զալեսովկա գյուղում, ռուս գյուղացու ընտանիքում։ Դաստիարակվել է եղբոր մոտ՝ Շարանսկի շրջանի Պրեոբրաժենկա գյուղում։ Ավարտել է իններորդ դասարանը և Ուֆայի երկաթուղային տեխնիկումի առաջին կուրսը։ Որպես տրակտորիստ աշխատել է շրջանային մեքենատրակտորային կայանում։ 1943 թվական թվականին զորակոչվել է Կարմիր բանակ։ 1948 թվականին ավարտել է Օրենբուրգի ղեկապետների ռազմական ավիացիոն ուսումնարանը և նշանակվել է կործանիչ ավիացիայի օղակի ղեկապետ։

1955 թվականից Դմիտրի Կարմիշինն անդամակցել է Կոմունիստական կուսակցությանը։

1952 թվականին Դմիտրի Կարմիշինն ուղարկվել է Խորհրդային բանակի հարավային խմբավորման ռմբակոծիչ ավիացիոն գունդ (Հունգարիայի Ժողովրդական Հանրապետություն)։ 1956 թվականի աշնանը, որպես 880-րդ գվարդիական ռմբակոծիչ ավիագնդի էսկադրիլիայի ղեկապետ գվարդիայի կապիտան, մասնակցել է Հունգարիայում կոմունիստական վարչակարգի դեմ ծավալված պայքարի ճնշմանը՝ հունգարական բանակին օգնելով *«ճնշել հակահեղափոխական խռովությունը»*։

1956 թվականի նոյեմբերի 7-ին Դմիտրի Կարմիշինը Իլ-28 ռմբակոծիչի անձնակազմում (հրամանատար՝ գվարդիայի կապիտան Ալեքսանդր Բոբրովսկի, ռադիստ՝ գվարդիայի ավագ լեյտենանտ՝ Վլադիմիր Յարցև) կատարել է ռազմական հրամանը՝ լուսանկարել ռազմական գործարանները։ Հաջողությամբ կատարելով առաջադրանքը և անհրաժեշտ նյութերը փոխանցելով շտաբին՝ խորհրդային ինքնաթիռը օդանավակայան վերադառնալիս Չեպել կղզու մոտ ենթարկվել է զենիթային գնդակոծման և ընկել։ Անձնակազմի բոլոր անդամները զոհվել են։ Սովետական գվարդիական սպաների մարմինները տեղափոխվել են Խորհրդային Միություն և թաղվել Ուկրաինայի Լվով քաղաքի Լիչակովի գերեզմանատանը։

ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով ռազմական պարտքի կատարման ժամանակ ցուցաբերած արիության ու խիզախության համար գվարդիայի կապիտան Դմիտրի Կարմիշինին հետմահու շնորհվել է Սովետական Միության հերոսի կոչում։

## Պարգևներ
* Սովետական Միության հերոսի «Ոսկե աստղ» մեդալ (ԽՍՀՄ)
* Լենինի շքանշան

## Հիշատակ
Դմիտրի Կարմիշինի անունով է կոչվել մանկատուն Շարան գյուղում։ Սովետական Միության հերոս Դմիտրի Կարմիշինի փաստաթղթերն ու անձնական իրերը պահվում են Տույմազի քաղաքի (Բաշկիրիա) № 8 դպրոցի Հերոսի թանգարանում։

## Ծանոթագրություններ

## Գրականություն
* Несокрушимые. — Уфа, 1985.
* Славные сыны Башкирии. — Уфа.
* Башкирская энциклопедия. Гл. ред. М. А. Ильгамов т. 2. В-Ж. — Уфа: Башкирская энциклопедия, 2006. — 624 с. — ISBN 5-88185-062-9.

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Լենինի շքանշանի ասպետներ
Կատեգորիա:Խորհրդային Միության հերոսներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս ռազմական գործիչներ